L’Ajuntament de Sagunt s’adherix al conveni marc entre el SERVEF i la FVMP per al desenvolupament del projecte ‘Equips per a la recerca d’ocupació i emprenedoria’
30 de novembre 2017

![](/media/5oaapv3f/06pleno-ordinario_cuerpo.jpg)  
  

L'Ajuntament de Sagunt ha acordat adherir-se al conveni marc entre el Servei Valencià d'Ocupació i Formació (SERVEF) i la Federació Valenciana de Municipis i Províncies (FVMP) per al desenvolupament del projecte ‘Equips per a la cerca d'ocupació i emprenedoria’. Així ho ha acordat la Corporació Municipal després de ser aprovat per unanimitat en la sessió plenària que es va celebrar ahir.

Es tracta d'una proposició que pretén cercar mecanismes per tal d'afrontar la situació d'atur que existix en el municipi. Esta proposta arreplega, en primer lloc, la sol·licitud d'adhesió al conveni marc entre el SERVEF i la FVMP per al desenvolupament del projecte, declarant el seu interès en el col·lectiu de persones desocupades majors de 30 anys, inscrites com demandants d'ocupació.

D'altra banda, l'ajuntament també ha acordat posar a la disposició del SERVEF, per  l'execució dels equips, els locals i els mitjans tècnics previstos, com és una sala d'ús comú amb capacitat per desenvolupar les sessions de l'equip (20 participants més el coach o entrenador/a personal), amb una extensió mínima de 35 metres quadrats aproximadament, i que compte amb bones condicions de lluminositat, ventilació i temperatura. A més, ha de comptar amb una pissarra i amb un equip de projecció audiovisual.

També serà necessari un despatx independent per a sessions individuals, i un espai d’emmagatzematge on guardar de manera segura la documentació de l'equip i els materials.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-s-adherix-al-conveni-marc-entre-el-servef-i-la-fvmp-per-al-desenvolupament-del-projecte-equips-per-a-la-recerca-d-ocupacio-i-emprenedoria/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-s-adherix-al-conveni-marc-entre-el-servef-i-la-fvmp-per-al-desenvolupament-del-projecte-equips-per-a-la-recerca-d-ocupacio-i-emprenedoria/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-s-adherix-al-conveni-marc-entre-el-servef-i-la-fvmp-per-al-desenvolupament-del-projecte-equips-per-a-la-recerca-d-ocupacio-i-emprenedoria/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-s-adherix-al-conveni-marc-entre-el-servef-i-la-fvmp-per-al-desenvolupament-del-projecte-equips-per-a-la-recerca-d-ocupacio-i-emprenedoria/)